**Međunarodni dan prava na blasfemiju** jest praznik kojim se pojedinci i skupine potiču da otvoreno izraze svoju kritiku o religiji ili čak prezir prema njoj. Praznik je osnovao 2009. godine Centar za propitivanje (engl. *Center for Inquiry*). Jedan student kontaktirao je Centar za propitivanje u Amherstu u New Yorku i predstavio ovu ideju, a Centar ju je odlučio poduprijeti. Ronald Lindsay, predsjednik i izvršni direktor Centra za propitivanje izjavio je u intervju s CNN-om o Danu blasfemije, "*smatramo da bi religijska uvjerenja trebala biti predmet ispitivanja i kritike baš kao što su to politička uvjerenja, no religija je još uvijek tabu*." Za dan je određen 30. rujna radi podudaranja s obljetnicom objavljivanja satiričnih crteža Muhameda u jednim danskim novinama što je rezultiralo kontroverzijom o crtežima Muhameda u *Jyllands-Postenu*

Prema intervju u *USA Todayu* s Justinom Trottierom, torontskim koordinatorom Dana blasfemije, "*mi ne pokušavamo uvrijediti, već ako se u tijeku dijaloga i debate ljudi osjete uvrijeđenima, onda to nije problem za nas. Ne postoji ljudsko pravo da se ne bude uvrijeđen.*"

Događaji širom svijeta u povodu prve obljetnice Dana blasfemije 2009. godine uključivali su umjetničku izložbu u Washingtonu DC i festival slobode govora u Los Angelesu. O Danu blasfemije također se opsežno raspravljalo širom weba, a pokrivalo ga je nekoliko medijskih brojeva.

Pozadina
--------

  lokalne restrikcije
  globe i restrikcije
  zatvorske kazne
  smrtne kazne
Antiblasfemijski zakoni postoje diljem svijeta. U mnogim dijelovima Europe i Sjeverne Amerike oni su povučeni, iako postoje zakoni protiv blasfemije u Austriji, Danskoj, Finskoj, Grčkoj, Italiji, Lihtenštajnu, Islandu, Nizozemskoj, San Marinu i UK-u. (Britanske običajnopravne tužbe za blasfemiju i blasfemičnu klevetu ukinute su Zakonom o kaznenopravnom sustavu i imigraciji iz 2008. odsječkom 79. Preostali zakon, Zakon o rasnoj i religijskoj mržnji iz 2006. bavi se poticanjem mržnje protiv osobe na osnovi njezine religije). U 21 europskoj državi još su uvijek na snazi zakoni o "religijskoj uvredi".

Republika Irska prihvatila je "Zakon o difamaciji iz 2009. godine" u kojem je u jednom dijelu naznačeno da "osoba koja objavi ili iskaže blasfemičnu stvar kaznit će se zbog uvrede i podliježe po izricanju osude globi koja ne prelazi 25.000 €."

Finska je bila poprište nekoliko značajnih postupaka o blasfemiji tijekom 2000-ih. Finski lingvist, politički bloger, helsinski gradski vjećnik i potonji parlamentarni zastupnik Jussi Halla-aho osuđen je za "uznemiravanje religijskog štovanja" zbog internetskih postova u kojima je Muhameda nazvao pedofilom, te je globljen s 330 €.

U nekim je zemljama blasfemija kažnjiva smrću kao što je to u Afganistanu, Pakistanu i Saudijskoj Arabiji.

Šest američkih saveznih država (Massachusetts, Michigan, Južna Karolina, Oklahoma, Pennsylvania i Wyoming) još uvijek imaju zakone protiv blasfemije u svojim spisima, iako se oni malokad provode.

Dan proslave
------------

Dan blasfemije slavi se 30. rujna radi podudaranja s obljetnicom objavljivanja satiričkih crteža Muhameda u jednim danskim novinama, što je rezultiralo kontroverzijom o crtežima Muhameda u *Jyllands-Postenu*. Iako su karikature Muhameda uzrokovale nekakvu kontroverziju u Danskoj, pogotovo među Muslimanima, ona se pretvorila u proširen furor nakon što su muslimanski imami u nekoliko zemalja potakli nasilne prosvjede u kojima je zbog blasfemije ubijeno najmanje 137 ljudi, neka su veleposlanstva zapaljena, a izvršeni su i ostali akti uzajamnog optuživanja.

Vidi još
--------

* Dan kada svatko crta Muhameda

Izvori
------

1. ↑  "",
2. ↑  "Taking aim at God on 'Blasphemy Day'", CNN.com, 30. rujna 2009.
3. ↑  Did you celebrate Blasphemy Day? - USATODAY.com
4. ↑  "",
5. ↑  ""
6. ↑  On Blasphemy Day, Freedom of Speech Is in the Eye of the Beholder | Fox News
7. ↑  „International blasphemy day: from Danish cartoons to Jerry Springer - The Opera - Telegraph". Arhivirano iz originala na datum 2010-10-04. Pristupljeno 2013-03-24.
8. ↑  „Venice Commission (2008). *Analysis of the Domestic Law Concerning Blasphemy, Religious Insult and Inciting Religious Hatred in Albania, Austria, Belgium, Denmark, France, Greece, Ireland, Netherlands, Poland, Romania, Turkey, United Kingdom on the Basis of Replies to a Questionnaire*. Council of Europe. Retrieved 14 May 2010.". Arhivirano iz originala na datum 2009-02-14. Pristupljeno 2009-02-14.
9. ↑  Defamation Act 2009, Section 36
10. ↑  Freedman, Samuel G. (20. ožujka 2009.). „A Man’s Existentialism, Construed as Blasphemy". The New York Times. Pristupljeno 4. rujna 2009.

Vanjske poveznice
-----------------

***Dan blasfemije*** na Wikimedijinoj ostavi

* stranica na FaceBooku o Danu blasfemije
* (`en`) Kampanja za slobodno izražavanje Centra za propitivanje
* (`en`) Politics Daily o Danu blasfemije Arhivirano 2013-10-03 na Wayback Machine-u